مامەکی

مامەکی یا مامەکییە یەکێک لە شارەکانی تورکیایە کە لە پارێزگای دێرسم ھەڵکەوتووە.
بەپێی سەرژمێرییەکانی ساڵی ٢٠٠٩ ژمارەی دانیشتووانی ٣٥٫٩٠٩ کەس بووە، کە نزیکەی ٣١٫٥٩٩ کەسیان لە بەشی ناوەندی نیشتەجێن.

 مێژوو 
لە سەردەمی ئیمپراتۆریەتیی عوسمانیدا، مامەکی (کە ئەوکات بە کالان دەناسرا) بەشێک بوو لە ھەرێمێک بە ناوی دێرسیم. لە ساڵی ١٨٤٧، دێرسیم وەک سەنجەقێک (یەکەیەکی کارگێڕیی مێژوویی بچووکتر لە پارێزگا) ڕاگەیەندرا. ناوەندی سەنجەقەکە خۆزات بوو. لە سەردەمی کۆماریدا، پارێزگای دێرسیم لە ساڵی ١٩٣٥ دامەزرا. لە ساڵی ١٩٤٦، شارۆچکەی پێشووی کالان ناوەکەی گۆڕدرا بۆ مامەکی و وەک ناوەندی پارێزگاکە دەستنیشان کرا.

مامەکی ڕۆڵی ھەبوو لە شۆڕشی دێرسیم لەلایەن کوردەکانەوە.

مامەکی بە پلە نایابەکانی لە ئامارەکانی پەروەردەی نیشتمانیدا بەناوبانگە.

 سیاسەت 
لە ھەڵبژاردنەکانی شارەوانیدا کە لە ٣١ی ئازاری ٢٠١٩ بەڕێوەچوو، فاتیح محەممەد ماچۆغڵو وەک سەرۆکی شارەوانی ھەڵبژێردرا. ئەو یەکەم سەرۆکی شارەوانیی مامەکییە لە پارتی کۆمۆنیستی تورکیا.

لە ساڵی ٢٠١٨دا، سەرۆکی تورکیا ڕەجەب تەییب ئەردۆغان ڕای گەیاند کە ئەگەر «ئەوانەی تێوەگلاون لە تیرۆر» (مەبەستی لێی پارتی ھەدەپە بوو) لە ھەڵبژاردنەکاندا سەربکەون، ئەوا حکوومەتەکەی «بەبێ دواکەوتن قەییووم دادەنێت».

لە ئایاری ٢٠١٩دا، ئەنجومەنی شارەوانی بڕیاریدا ناوی مێژوویی شارەکە کە دێرسیمە بەکاربھێنێت و ھەروەھا خزمەتگوزارییەکانی شارەوانی بە زازاکی و کورمانجی پێشکەش بکات. ٤ ئەندامی ئەنجومەنی شارەوانی کە تازە ھەڵبژێردرابوون لە ئایاری ٢٠١٩دا بڕوانامەکانیان لێ سەندرایەوە بەھۆی ئەوەی لە ڕابردوودا لە فەرمانگەی حکوومی دەرکرابوون.

 ئابووری 
چالاکیی سەرەکیی ئابووری بریتییە لە ئاژەڵداری. گەنم تاکە بەرھەمی کشتوکاڵیی بەرچاوە. کانزای کڕۆم، خوێ و مەڕمەڕی تێدایە، بەڵام تەنھا خوێ بەرھەم دەھێنرێت. چەند کارگەیەکی کەم ھەن کە پشت بە کشتوکاڵ دەبەستن.

 کەشوھەوا 
مامەکی کەشوھەوایەکی کیشوەریی ھەیە بە ھاوینانی زۆر گەرم و وشک و زستانانی سارد و بەفراوی.

 تێبینییەکان 

 سەرچاوەکان 

 بەستەرە دەرەکییەکان 

پۆل:شارەکانی تورکیا
پۆل:شوێنە ئاوەدانەکانی پارێزگای دێرسم
پۆل:شارەکانی کوردستان
پۆل:شارەکانی پارێزگای دێرسم
پۆل:باکووری کوردستان